b'\n_START_ARTICLE_\nSosurim av Goguryeo\n_START_SECTION_\nBakgrunn\n_START_PARAGRAPH_\nSosurim var eldste s\xc3\xb8nn av kong Gogugwon. Han hjalp faren med \xc3\xa5 styrke kongemakta. Den og nasjonen som helhet hadde blitt hardt rammet etter herjingene til senere Yan, som ogs\xc3\xa5 grov opp graven til kong Micheon.\n_START_SECTION_\nKongetid\n_START_PARAGRAPH_\nSosurim ble konge etter at faren, kong Gogugwon ble drept av Baekjes kong Geunchogo under hans angrep p\xc3\xa5 Pyongyangfestningen._NEWLINE_Han er ansett for \xc3\xa5 ha styrket sentraliseringen ved \xc3\xa5 etablere statlige religi\xc3\xb8se institusjoner for \xc3\xa5 motvirke uenighet mellom stammene. I 372 mottok han buddhisme fra vandrende munker fra tidligere Qin og bygde templer for \xc3\xa5 huse dem._NEWLINE_Senere samme \xc3\xa5r fikk han bygd den konfucianske institusjonen Taehak (\xed\x83\x9c\xed\x95\x99, \xe5\xa4\xaa\xe5\xad\xb8) for \xc3\xa5 utdanne barn av adelsskapet. I 374, 375 og 376 angrep han Baekje og i 378 ble han angrepet av khitanerne._NEWLINE_Han d\xc3\xb8de i 384 og ble gravlagt i skogen Sosurim.\n_START_SECTION_\nArv\n_START_PARAGRAPH_\nDet meste av kong Sosurims regjeringstid ble benyttet for \xc3\xa5 fors\xc3\xb8ke \xc3\xa5 holde kontroll med landet, og \xc3\xa5 styrke kongemakta. Han fikk ikke hevnet sin fars d\xc3\xb8d, men etablerte grunnlaget for landets kommende kriger og erobringer.'